CELEX ID: 32011R0192
Publication Date: 2011-02-25

Document Text:
KOMISJONI MÄÄRUS (EL) nr 192/2011,
25. veebruar 2011,
millega kehtestatakse erimeetmed määruse (EL) nr 68/2011 kohaselt sealiha eraladustamiseks antava abi suhtes
EUROOPA KOMISJON,
võttes arvesse Euroopa Liidu toimimise lepingut,
võttes arvesse nõukogu 22. oktoobri 2007. aasta määrust (EÜ) nr 1234/2007, millega kehtestatakse põllumajandusturgude ühine korraldus ning mis käsitleb teatavate põllumajandustoodete erisätteid (ühise turukorralduse ühtne määrus) (1),
võttes arvesse komisjoni 20. augusti 2008. aasta määrust (EÜ) nr 826/2008, millega kehtestatakse ühiseeskirjad teatavatele põllumajandustoodetele eraladustusabi andmiseks, (2) eriti selle artikli 23 lõiget 3,
ning arvestades järgmist:
(1)
Olukorra uurimine on näidanud, et komisjoni 28. jaanuari 2011. aasta määrusega (EL) nr 68/2011 (millega määratakse eelnevalt kindlaks sealiha eraladustusabi summa) (3) kehtestatud sealiha eraladustusabi kavas osalemiseks esitatakse liiga palju taotlusi.
(2)
Seepärast on vaja peatada määrusega (EL) nr 68/2011 kehtestatud abikava rakendamine ja lükata asjaomased taotlused tagasi.
(3)
Spekulatsioonide vältimiseks peaks käesolev määrus jõustuma järgmisel päeval pärast selle avaldamist Euroopa Liidu Teatajas,
ON VASTU VÕTNUD KÄESOLEVA MÄÄRUSE:
Artikkel 1
1. Määruse (EL) nr 68/2011 kohaldamine peatatakse ajavahemikuks 27. veebruarist 2011 kuni 4. märtsini 2011. Kõnealusel ajavahemikul esitatud taotlusi lepingute sõlmimise kohta vastu ei võeta.
2. Alates 22. veebruarist 2011 esitatud taotlused, mille vastuvõtmine oleks otsustatud käesoleva artikli lõikes 1 osutatud ajavahemikul, lükatakse tagasi.
Artikkel 2
Käesolev määrus jõustub Euroopa Liidu Teatajas avaldamisele järgneval päeval.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 25. veebruar 2011

EuroVoc Classification:
Level 1: 100147
100157
100156
Level 2: 100254
100197
100245
100246
Level 3: 2972
2442
2737
4291
All Concepts: 2624
2965
4288
4692